
Selam alejkum!Majka sam dvoje djece i sretno udata, hvala dragom Allahu. Sve više imam želju da počnem obavljati ***[namaz](https://pitajucene.com/search/Namaz/questions/ "Pretraži pitanja o namazu")*** i prvo bih počela klanjati ***[sabah](https://pitajucene.com/search/sabah/questions/ "Pretraži pitanja o sabah")*** i jaciju, a poslije, kad mi to postane sastavni dio dana, počela bih klanjati i ostale namaze. Iako imam dvoje male djece i ostale obaveze, to mi nije izgovor što ne bih odmah počela obavljati svih pet namaza, nego mi treba malo više vremena da počnem obavljati sve namaze. Stoga, zanima me da li namaze mogu klanjati tako što ću učiti samo sure kojih se sjećam iz djetinjstva, a to su: El-Fatiha, Subhaneke, Kul huvallahu, En-Nas, El-Felek, kelimei-šehadet?


* 
* 
* 
* 
* 
* 
* 

 
Sve više imam želju da počnem obavljati namaz

Ve alejkumusselam! Hvala Allahu Gospodaru svjetova, salavat i selam na Poslanika Njegova a zatim: Obaveza je svakom muslimanu i muslimanki da redovno obavljaju 5 dnevnih namaza tj. 5 farzova a sunneti su pohvalni i insan nema grijeha ako ih ne klanja. ***[Namaz](https://pitajucene.com/search/Namaz/questions/ "Pretraži pitanja o namazu")*** je stub vjere i najbolje od praktičnih djela, ako je ispravan biće nam ispravna i ostala djela na Sudnjem danu, kao što je došlo u vjerodostojnim hadisima od Poslanika Muhammeda, sallallahu alejhi ve sellem. Muslimani moraju čim prije da uspostave u svom životu redovno obavljanje 5 dnevnih farzova ukoliko hoće da budu proživljeni sa muslimanima na Ahiretu i zauvijek uživaju u Dzennetu.


Savjetujem vam da pokušate odmah sa 5 dnevnih farzova a ako to u početku ne uspijete onda klanjajte svaki dan što više od toga možete dok se na 5 dnevnih namaza ne naviknete i ustabilite. Za namaz je dovoljno Fatiha i jedna sura bilo koja što se tiče Kurana, plus oni osnovni zikrovi na sedždama, ruku’u i sjedenjima koje ako ste zaboravili možete sebi napisati na papirić pa se tokom namaza posjetiti. Allaha molim da nas sve uputi na pravi put potpunom uputom i od svake zabluda sačuva.


Na pitanje odgovorio: prof. ***[Jasmin Durić](https://pitajucene.com/search/Jasmin+Duri%C4%87/answers/ "Pretraži odgovore od prof. Jasmin Durić")***  

Preuzeto sa stranice: <http://www.n-um.com>


